Pottaplöntur gefa heimilinu hlýlegan svip . Þær launa umönnina með því að skapa betra andrúmsloft í íbúðinni og fegurð þeirra gleður augað . Allir geta ræktað blóm . Það eina sem þarf til er að muna eftir að vökva og gefa áburð af og til . Þegar byrjað er að rækta er gott að hafa eftirfarandi í huga . Göt í botninum tryggja eðlilegt frárennsli vökva frá rótunum . Veldu góða potta Góðir pottar hafa eitt eða fleiri göt í botninum . Það er til að tryggja eðlilegt frárennsli vökva frá rótunum . Ef vatn liggur um of að rótunum rotna þær og jurtin deyr . Í raun og veru er hægt að planta blómum í hvaða ílát sem er og margir kjósa að planta þeim beint í leirpotta eða skálar . Þá er vikur eða steinar settir í botninn til að tryggja frárennslið . Það er líka gaman að setja saman lítinn garð í grunnum skálum . Þá þarf að tryggja að plönturnar eigi vel saman að því leyti að þær þurfi svipað birtumagn og vökvun . Plastpottar hafa þann kost að þeir eru léttir og auðvelt að færa þá til ef á þarf að halda . Þeir eru einnig sérhannaðir til að vel renni frá þeim . Þeim má auðveldlega koma fyrir ofan í postulínspottum eða skálum og þeir drekka ekki í sig vatn þegar vökvað er eins og leirpottar gera stundum . Val á pottamold Fyrsta flokks gróðurmold er hægt að kaupa í gróðurhúsum og blómabúðum . Þar má einnig finna mold sem er sérhönnuð fyrir ákveðnar tegundir blóma eins og þykkblöðunga , blómstrandi blóm og fleira . Sumar gerðir innihalda ákveðið magn áburðar og almennt gildir að ekki þarf að gefa plöntunni áburð fyrstu mánuðina eftir að henni er plantað eða umpottað . Það er gott að blanda moldina sandi ef það hentar jurtinni . Sumir blanda moldina kristöllum sem draga í sig vatn og halda rakanum lengur . Kynntu þér hvaðan jurtin er upprunnin áður og sjáðu til þess að hún fái næga birtu , njóti nægilegs yls og raka . Staðarval Veldu vandlega stað fyrir hverja plöntu eftir birtustigi , raka og hita . Kynntu þér hvaðan jurtin er upprunnin áður og sjáðu til þess að hún fái næga birtu , njóti nægilegs yls og raka . Það hentar ekki öllum plöntum að vera í eldhúsi eða á baðherbergjum þar sem mikill raki er . Sumar jurtir mega alls ekki vera í gluggakistum fyrir ofan ofn því þar er of mikill hiti . Til að mynda þurfa rósir , þar með taldar Hawaii-rósir , að minnsta kosti sex klukkustundir af beinu sólarljósi á dag . Þeim hentar þess vegna best að vera við eða í glugga móti suðri . Burknar á hinn bóginn þrífast vel í skugga og þola mikinn raka . Stórt eða lítið Stórum pottum undir stórar plöntur er best að koma fyrir á sínum stað áður en jurtinni er plantað í þá . Þegar búið er að koma moldinni og blóminu fyrir í þeim geta þeir verið þungir og erfiðir að flytja til svo best er að breiða plast í kringum þá og vinna þannig við plöntun eða umpottun . Settu vikur , smásteina eða grisju yfir götin í botninum , síðan er potturinn fylltur að um það bil hálfu , þá er jurtinni komið fyrir og fyllt upp með mold allt í kringum . Þrýstið vel að og tryggið að moldin sé það þétt að plantan haldist vel á sínum stað og standi bein . Fyrsta flokks gróðurmold er hægt að kaupa í gróðurhúsum og blómabúðum . Vökvun Vökvaðu jurtina vel í upprunalega pottinum um það bil klukkustund áður en þú flytur hana milli potta og einnig eftir að hún er komin á þann stað sem henni er ætlað að vera á . Færðu hana varlega úr upprunalega pottinum með því að kreista hann nokkrum sinnum þar til þú finnur að jurtin er alveg laus . Fylgstu vel með næstu daga og vökvaðu um leið og moldin er farin að þorna . Þetta hjálpar rótunum að koma sér vel fyrir á nýjum stað . Fleiri en ein Ef verið er að koma fleiri en einni jurt fyrir í sama potti er þeim öllum komið fyrir áður en fyllt er upp með mold allt í kringum þær . Hafið að minnsta kosti 3 - 5 cm bil milli jurtanna og passið að hvergi verði mold eftir á blöðunum . Ef það er strjúkið hana burtu annars getur moldin skemmt blöðin .